wickkiey/tamil-wikipedia-chunked huggingface dataset:
# பழையர்

பழையர் என்போர் சங்ககாலத்துப் பழங்குடி மக்கள். தமிழ்நாட்டிலும், தமிழ்நாட்டைத் தாண்டிச் செல்லும் எல்லைப் பகுதிகளிலும் வாழ்ந்துவந்தனர். தழையாடையைத் துணிக்கு மேல் ஒப்பனைக்காக உடுத்தும் பழக்கம் உடையவர்கள். வழிப்போக்கர்களுக்கும் விருந்தளிக்கும் பழக்கம் உள்ளவர்கள். கொற்கையில் வாழ்ந்த இந்த மக்கள் முத்துக் குளித்து வாழ்ந்துவந்தனர்.  
பாண்டியனின் கொற்கைத் துறைமுகத்தில் பழையர் பழங்குடி மக்கள் நிறைநிலா நாளின் அந்தி வேளையில் தழையாடை உடுத்திக்கொண்டு முத்துக்களையும், சங்குகளையும் போட்டு கடல் தெய்வத்தை வழிபட்டனர்.  
பொருள் தேடிச் சென்ற தமிழர், பழையர் குடிமக்கள் வாழ்ந்த நாட்டைக் கடந்து சென்றனர். அந்த நாட்டில் அவர்களுக்குத் தழையாடை பழையர் மகளிர், கரடி உண்ட புலால் மிச்சிலை மூங்கில் குழாயில் பக்குவப்படுத்திச் சேமித்து வைத்திருந்து எல்லாத் தெருக்களிலும் வழிப்போக்கர்களுக்குப் பகிர்ந்தளித்து உண்பர்.  
பழையன் என்னும் பெயர்கொண்ட அரசர்கள் இந்த இனத்தைச் சேர்ந்தவர்கள்.
# கொலு

**கொலு** என்றால் அழகு என்று பொருள். கொலு என்பது நவராத்திரியை முன்னிட்டு பொம்மைகளை வைத்து செய்யப்படும் ஒரு வழிபாட்டு முறையாகும். பெரும்பாலும் இந்தியாவின் தென்பகுதிகளான தமிழ்நாடு, கேரளா, ஆந்திரப் பிரதேசம் மற்றும் கர்நாடகம் பகுதிகளில் இவ்வழிபாட்டு முறை நடைபெறுகிறது.
இப் பண்டிகை பொதுவாக தமிழ் மாதமான புரட்டாசியில் வரும் மகாளய அமாவாசையை அடுத்து வரும் பிரதமை திதியிலிருந்து பத்து நாட்கள் கொண்டாடப்படுகிறது. இது இந்து சமயம் சக்தியின் வழிபாடாகக் கருதப்படுகிறது.
# கொலு

## சொற்பிறப்பு

பொம்மை கொலு தமிழ் மொழியில் "தெய்வீக இருப்பு" என்ற பொருளிலும், பொம்மல கொலுவு தெலுங்கில் *பொம்மகளின் கோட்டை* என்ற பொருளிலும், கன்னட மொழியில் பொம்பெ ஹப்பா என்பது "பொம்மைத் திருவிழா" என்ற பொருளிலும் வழங்கப்படுகிறது. கொலுவில் வைக்கப்படும் பொம்மைகள் பெரும்பாலும் களிமண்ணால் செய்யப்பட்டு, அடர்ந்த நிறங்களால் வர்ணம் பூசப்பட்டவையாக இருக்கும். மேற்படியில் ஆரம்பித்து கீழ்ப்படி வரை பொம்மைகள் கலைநயத்துடன் கதை சொல்லும்படி அடுக்கி வைக்கப்பட்டிருக்கும்.
# கொலு

## கொலு பொம்மைகள்

கொலுவில் கடவுள் சிலைகளுடன், மனிதனின் அன்றாட வாழ்க்கையில் நடக்கும் சம்பவங்களை சித்தரிக்கும் பொம்மைகளும் இடம் பெறுகின்றன. இந்து சமய புராணங்களைச் சித்தரிக்கும் பொம்மைகள், தேரோட்டம், கடவுளர்களின் ஊர்வலம், அணிவகுப்பு, திருமண நிகழ்ச்சிகளைக் குறிக்கும் பொம்மைகள், சிறிய அளவிலான சமையலறை சொப்பு சாமான்கள், விலங்குகள், மரங்கள் மற்றும் பறவைகள் பொம்மைகளும் இடம் பெறுகின்றன. முக்கிய கோவிலான மதுரை மீனாட்சி சுந்தரேசுவரர் கோயில் பிரகார மண்டபத்தில் ஒவ்வொரு ஆண்டும் நவராத்திரி நோன்பு முன்னிட்டு கொலு வைக்கின்றனர். கொலு வைக்கும் முறை அனைத்து கோவில்களிலும் குறிப்பாக தமிழ்நாடு, கருநாடகம் மற்றும் ஆந்திரப் பிரதேசம், போன்ற மாநிலங்களில் பரவலாக உள்ளது.
# ஜார்ஜ் டவுன், சென்னை

**ஜார்ஜ் டவுன் ** (*George Town*) தமிழ்நாட்டின் தலைநகர் சென்னையில் அமைந்துள்ள வரலாற்றுச் சிறப்புமிக்க ஓர் நகர்ப்புறப் பகுதியாகும். புனித ஜார்ஜ் கோட்டை கட்டப்பட்டபிறகு இங்கு குடியேற்றம் நிகழ்ந்தது; இதுவே சென்னையில் அமைந்த முதல் குடியிருப்புப் பகுதியாகும். குடிமைப்பட்ட காலத்தில் இது *கறுப்பர் நகரம்* என அழைக்கப்பட்டு வந்தது. 1911-ஆம் ஆண்டில் பிரித்தானிய மன்னர் ஐந்தாம் ஜார்ஜ் இந்தியாவின் பேரரசராக முடி சூடியபோது இப்பகுதிக்கு ஜார்ஜ் டவுன் என பெயர் மாற்றப்பட்டது.  
நகரத்தின் மற்ற குடிமைப்பட்டக் காலப் பெயர்கள் மாற்றப்பட்டபோதும் இப்பகுதி இன்றும் அலுவல்முறையாக ஜார்ஜ் டவுன் என்றே அழைக்கப்பட்டு வருகிறது. 1640களில் சென்னை இங்கிருந்துதான் வளரத் துவங்கியது. புனித ஜார்ஜ் கோட்டைக்கு அண்மையில் உள்ளூர்வாசிகளின் குடியிருப்பாக துவங்கிய ஜார்ஜ் டவுன் குடிகளின் தேவைகள் மற்றும் ஆட்சியாளர்களின் வசதிகளை முன்னிட்டு விரைவாக வளரத் தொடங்கியது. முன்பு இந்துக் கோவிலாக இருந்தவிடத்தில் உயர் நீதி மன்ற வளாகமும் முதல் கலங்கரை விளக்கமும் கட்டப்பட்டன. அங்கிருந்த *சென்னக் கேசவப் பெருமாள்* மற்றும் *சென்ன மல்லிசுவரசுவாமி* கோவில்கள் தற்போதுள்ள இடத்தில் தங்கச்சாலைக்கு இடம் பெயர்க்கப்பட்டன. இவை இந்துக்களிடையே *பட்டணம் கோவில்* என புகழ்பெற்றிருந்தன.
# தலைவன்

***தலைவன்*** (*Thalaivan*) என்பது ரமேஷ் செல்வன் இயக்கத்தில் சித்திரைச் செல்வன் தயாரிப்பில் 2014ஆம் ஆண்டு வெளிவந்த தமிழ் படமாகும். இப்படத்தில் அரசியல்வாதியான டி. டி. வி தினகரனின் தம்பி பாஸ், நிகேசா படேல் ஆகியோர் முக்கிய கதாபாத்திரங்களில் நடித்துள்ளனர். சந்தானம், சுமன், ஜெயப்பிரகாசு ஆகியோரும் உடன் நடித்துள்ளனர். படம் 2014 ஏப்ரல் 18 அன்று வெளியிடப்பட்டது. இசையமைப்பாளர் வித்தியாசாகர் இப்படத்துக்கு இசையமைத்திருந்தார்.
# கள்ளிப்பட்டி. சு. குப்புசாமி

பாராட்டிப் பரிசு அளித்தல்]]
**கள்ளிப்பட்டி. சு. குப்புசாமி** (அக்டோபர் 2, 1948 - சனவரி 14, 2021) என்பவர் தமிழக எழுத்தாளர் ஆவார். தேனி மாவட்டம், பெரியகுளம் வட்டம், கள்ளிப்பட்டி எனும் ஊரில் பிறந்த இவர், இங்குள்ள நாயகம் நடுநிலைப்பள்ளியில் இடைநிலை ஆசிரியராகப் பணியாற்றி ஓய்வு பெற்றவர். இவர் தமிழ்நாடு அரசின் பள்ளிக் கல்வித் துறையின் சார்பில் வழங்கப்படும் சிறந்த ஆசிரியருக்கான “நல்லாசிரியர் விருது” எனும் “டாக்டர் ராதாகிருஷ்ணன் விருது” பெற்றவர். ஐம்பதுக்கும் அதிகமான நூல்களை எழுதியிருக்கும் இவர் எழுதிய *“மருது சகோதரர்கள்”* எனும் நூல் 2007 ஆம் ஆண்டிற்கான சிறந்த நூல்களில் சிறுவர் இலக்கியம் எனும் வகைப்பாட்டில் பரிசு பெற்றிருக்கிறது. தமிழ்நாடு அரசின் தமிழ் வளர்ச்சித் துறை மாவட்டம் வாரியாக வழங்கும் ‘தமிழ்ச்செம்மல்’ விருதினை 2018 ஆம் ஆண்டில் பெற்றிருக்கிறார்.
# தோழி

புற ஒழுக்கத்தில் துணைநிற்பது நட்பு. அக ஒழுக்கத்தில் துணை நிற்பது தோழமை. பண்டைய தமிழ் இலக்கியங்கள் அகவாழ்க்கையில் தலைவனுக்குத் துணைநிற்பவனைப் பாங்கன் என்றும், தலைவிக்குத் துணைநிற்பவளைத் தோழி என்றும் வழங்குகின்றன. தோழி அகத்திணை வாயில்களில் ஒருவர். தலைவியை வளர்த்த செவிலியின் மகள் தலைவியினுடைய தோழியாக இருப்பாள்.
# தோழி

### களவொழுக்கத்தில் தோழியின் பங்கு

களவு-வாழ்க்கை என்பது திருமணத்துக்கு முன்னர் வாழும் வாழ்க்கை. இதில் தோழியின் பங்கை 7 வகை எனவும், 32 வகை எனவும் தொல்காப்பியம் தொகுத்துக் காட்டுகிறது.
##### 7 வகையான பேச்சு
1. தலைவியிடம் தோன்றும் ஏழு வகையான வேறுபாடுகள் தலைவிக்கும் தலைவனுக்கும் உள்ள உறவைக் காட்டிக் கொடுத்துவிடும். அவை (1) உடலில் தோன்றும் மணம், (2) தோற்றத்தில் பொலிவு, (3) உணவு செல்லாமை, (4) மறைவாகச் செயல்படுதல், (5) தோழியை விட்டு விலகிச் செல்லுதல், (6) தோழியிடம் புதுமையாகப் பழகுதல், (7) புணர்ச்சியை எதிர்பார்க்கும் உணர்ச்சி வெளிப்படுதல் ஆகியவை அந்த ஏழு.
1. மெய்யாகவும் பொய்யாகவும் பார்க்கும் பார்வை.
1. அவனை அறியாதவள் போல நடித்தல்
1. பொதுப்பட உலகியல் பேசுதல்
1. விலக்க முடியாமல் அவனை விலக்கல்.
1. அவனைப் பின்னர் வா என்று கூறுதல்
1. அவனை ஏமாற்றிப் பித்தனாக்கல்
1. முன்பே உள்ள உறவைக் கூறி அச்சுறுத்தல்
##### 32 வகையான பேச்சு
;அவனுக்கு உதவல்
வந்தவனிடம் மாயம் செய்தல், அவன் அவளைப் புணர்ந்த பின்னர் அவனை வணங்குதல், அவளிடம் அவள் போக்குக்கு உட்பட்டுப் பக்குவமாக நடந்துகொள்ளுதல், அவளுக்கு நல்லது செய்தல், அவள் விரும்பினால் உதவுதல், விரும்பாவிட்டால் அவனைப் பிரிந்து செல்ல வைத்தல், அவன் முயற்சிக்கு உதவுதல்,
;புணர்ச்சிக்குப் பின்னர்
- அவன் இன்னது செய்யவேண்டும் என ‘ஓம்படைக் கிளவி’ கூறுதல், ‘செங்கடு மொழி’யால் அவளிடம் உரையாடல், அவனுக்காக அவளை வற்புறுத்தல், அவன் வரும் வழியின் இடையூறுகளைப் பேசல், அவள் பெற்றோர் பாதுகாப்பில் இருப்பதை அவனுக்கு உரைத்தல். அவனது பிறப்பு, சிறப்பு முதலானவற்றைத் தெளிவாக அறிந்துகொண்டு திருமணம் செய்துகொள்ளுமாறு வற்புறுத்தல் முதலாவை அவன் அவளைப் புணர்ந்து சென்றபின் நிகழும்.
- தாய் செவிலி செயலைத் தடுத்தல். (வெறியாட்டு, வேறொருவருக்குத் திருமணம், முதலானவை)
# தோழி

### களவொழுக்கத்தில் தோழியின் பங்கு

#### கொண்டுதலைக் கழிதல் நிகழும்போது தோழியின் பங்கு

களவு வாழ்க்கையின் ஒரு பகுதி கொண்டுதலைக் கழிதல். தலைவன் தலைவியைத் திருமணம் செய்து கொள்வதற்காகத் தன் ஊருக்கு அழைத்துச் செல்வான். இது தலைவியின் பெற்றோர் தலைவியைத் தலைவனுக்கு மணம் முடித்துத் தர இசையாதபோது நிகழும். இதில் தோழியின் பங்கு என்ன என்பதையும் தொல்காப்பியம் குறிப்பிடுகிறது.  
இச் செயலால் நிகழவிருக்கும் துன்பங்களை எடுத்துரைத்தல், கொண்டுசெல் என ஒப்புதல் வழங்குதல், தலைவியை அனுப்பிவைத்தல், அனுப்பிய பின் வருந்துதல், தாயின் வருத்தம் கண்டு தலைவியை மீட்டுக்கொள்ளுதல், தாயைத் தேற்றுதல், - எனத் தோழியின் பங்கு அமையும்.
# தோழி

### கற்பொழுக்கத்தில் தோழியின் பங்கு

கற்பு-வாழ்க்கை என்பது திருமணத்துக்குப் பின்னர் வாழும் கணவன் மனைவியரின் உறவு வாழ்க்கை. இதில் தோழியின் பங்கு இன்னது எனத் தொல்காப்பியத்தில் சொல்லப்படுபவை இவை.  
பொருளீட்டி வந்த தலைவனைச் சிறப்பித்தல், முன்பு தலைவியைப் பிரிந்தபோது அவனைக் குறை கூறியதைச் சொல்லி வருந்துதல், தலைவனை மீட்டுக் கொடுத்த தெய்வத்துக்குக் கடன் செலுத்துதல், பொருளுடன் மீண்டதால் அவன் குற்றங்களை மறத்தல், அகத்துக்குள் அடங்காத அவன் ஒழுக்கத்தைப் பாராட்டல், தலைவியை அவனிடம் ஒப்படைத்தல், தலைவனிடம் வணக்கமாகப் பேசல், தலைவியை அழைத்துக்கொண்டு வெளியிடம் சென்று விளையாடுமாறு கூறுதல், புதல்வனைப் பிரிந்து தலைவனை நல்வழிப் படுத்தல், அவன் பிரிவால் இழந்த தலைவியின் அழகினை மீட்டுத் தா எனல், தலைவியைப் பிரிந்ததற்கு அவன் நாணும்போது பக்குவமாகப் பேசல், அவன் தலைவியைக் கைவிடேன் எனச் சூளுற்றதை (சத்தியம் செய்ததை) நினைவூட்டல், பெரியோர் (தலைவன்) ஒழுக்கம் பெரிது எனத் தலைவியைத் தேற்றல், தலைவியின் புலவியைத் தணித்தல், புலவி பெரிதாகி ஊடலாக மாறியபோது (உணர்ப்புவயின் வாரா ஊடல்) தலைவன் பக்கமாகப் பேசல், களவு ஒழுக்கத்தின்போது தலைவி நடந்துகொண்டதை அவளுக்கு நினைவூட்டல், பாணர், கூத்தர், விறலியர் முதலான வாயில்கள் தலைவன் பக்கம் பேசும்போது தலைவி பக்கமாகப் பேசல், தலைவியை விட்டு விலகிச் சென்ற தலைவனைக் கண்ணோட்டமின்றித் திட்டுதல், தலைவன் நெடுந்தொலைவு பிரியும் காலத்து மரபு இஃது என விளக்குதல் முதலானவை தோழியின் பங்கு.
# கைலாசகிரி மலை

**கைலாசகிரி** என்ற தீர்த்த மலை வேலூர் மாவட்டத்தில் உள்ள ஆம்பூரில் உமராபாத் என்ற ஊருக்கு அருகில் ஆம்பூர் குடியாத்தம் நெடுஞ்சாலையில் அமைந்துள்ள கோயில் ஊராகும். இக்கோயில் முருகன் கோயிலாகும். இக்கோயில் இம்மாவட்டத்தில் பிரசித்தி பெற்றது. குறிப்பாக ஆம்பூரைச் சுற்றியுள்ளவர்கள் இக்கோயிலுக்கு அதிகமாக வருகின்றனர். இக்கோயிலில் ஆடிக்கிருத்திகை அன்று முக்கியமான திருமுழுக்கு நடைபெறுகிறது.
# கைலாசகிரி மலை

## அமைப்பு

இக்கோயிலில் பல குளங்கள் உள்ளன. மேலும் பல குகைகள் உள்ளன. இதனை ஆற்காடு நவாப் போருக்காக பயன்படுத்தியுள்ளார். மிக உயரமான மலைக்காட்டில் அமைந்துள்ளதால் சுற்றியிருக்கும் கிராமங்களையும் ஆறுகளையும் காண பிரம்மிக்கத்தக்கதாக இருக்கும். அதிகமான படிக்கட்டுகளில் ஏறமுடியாதவர்கள் வாகனத்தில் செல்ல வசதியாக மலைக்கு சாலை வசதிகள் செய்யப்பட்டுள்ளன.
# கைலாசகிரி மலை

## போக்குவரத்து

கிருத்திகையின்போது ஆம்பூரிலிருந்தும், குடியாத்தத்திலிருந்தும் பல பேருந்துகள் அரசால் இயக்கப்படுகின்றன.
# கைலாசகிரி மலை

## உயிரினங்கள்

கடல் மட்டத்திலிருந்து சுமார் 1000 அடிகள் உயரத்தில் அமைந்துள்ள இந்த கடாம்பூர் கைலாசகிரி மலையில் சிங்கவால் குரங்குகள் உள்ளன.
# ரோஜா முத்தையா

நிறுவியவர்]]  
**ரோஜா முத்தையா** என்பவர் அடிப்டையில் ஓர் ஓவியர் ஆவார். இவரது சொந்த ஊர் சிவகங்கை மாவட்டத்தில் உள்ள கோட்டையூர் ஆகும். “ரோஜா ஆர்ட்சு” என்னும் கலைக்கூடத்தின் நிறுவனர். தன் சொந்த முயற்சியால் பல்லாயிரக்கணக்கான அரிய நூல்களைச் சேகரித்துப் பேணினார். சென்னை, தரமணியில் உள்ள ரோஜா முத்தையா ஆராய்ச்சி நூலகம் மறைந்த இவரின் பெயரால் அமைந்துள்ளது. இந்நூலகத்தைச் சிக்காகோ பல்கலைக்கழகத்தினர் ஊக்கத்தொகை அளித்துப் பராமரித்து வருகின்றனர்.
# அலெக்சாந்தர் மெர்வர்ட்டு

**அலக்சாந்தர் மிக்கைலோவிச் மெர்வர்ட்டு** (*Alexander Mikhailovich Mervart*) (1884 - 1932), உருசிய நாட்டு இந்தியவியலாளரும் மொழியியாளரும் திராவிடவியலாளரும் ஆவார். உருசியாவின் முதல் திராவிட மொழியிலாளர் இவர் என்பது குறிப்பிடத்தக்கது.  
இவர் 1913 ஆம் ஆண்டில் மனிதவியல் மற்றும் இனவியல் துறையின் இந்தியக் கிளையின் தலைவராக நியமிக்கப்பட்டார். 1914-1918 ஆண்டுகளில், இவரும் இவர் துணையரும் தென்னிந்தியா, இலங்கை, மலேசியா, சிங்கப்பூர், இந்தோனேசியா ஆகிய நாடுகளுக்கு சுற்றுப் பயணம் மேற்கொண்டனர், தென்னாசியா மற்றும் தென்கிழக்காசியா தொடர்பான கலை மற்றும் பண்பாட்டுப் பொருட்களை சேகரித்தனர். லெனின்கிரேடு நகருக்கு திரும்பியபின் லெனின்கிரேடு மாநில பல்கலைக்கழகத்தில் ஆசிரியராகப் பணியாற்றினார். இவர் உருசிய நாட்டுப் பல்கலைக்கழகத்தில் தமிழ் மொழிப் பாடத்தை முதன்முதலாக அறிமுகப்படுத்தினார் என்பது குறிப்பிடத்தக்கது. 1926-1929 ஆண்டுகளுக்கிடையான காலகட்டத்தில் இருபது அறிவியல் ஆய்வுக் கட்டுரைகளை வெளியிட்டார்.
# அலெக்சாந்தர் பியாதிகோர்சுகி

**அலெக்சாந்தர் பியாதிகோர்சுகி** , உருசிய நாட்டுத் தத்துவவியலாளர், எழுத்தாளர், வரலாற்றாய்வாளர், தென்னாசிய பண்பாட்டு ஆய்வாளர் ஆவார். மொழியியலை நன்கு கற்ற இவர் தமிழ், உருசியம், சமற்கிருதம், பாளி, திபெத்தியம், ஜெர்மன், பிரெஞ்சு, இத்தாலியம், ஆங்கிலம் ஆகிய மொழிகளை நன்கு கற்றவர். கார்டியன் என்னும் ஆங்கில நாளிதழ் இவரை “உருசிய நாட்டு சிறந்த தத்துவவியலாளர் என்றும் சிறந்த சிந்தனையாளர் என்றும்” போற்றியது.
# அலெக்சாந்தர் பியாதிகோர்சுகி

## இளமைப் பருவம்

பியாதிகொர்சுகி 1929 ஆம் ஆண்டு, சனவரி 30 ஆம் நாளில் மாஸ்கோவில் பிறந்தார். இவர் தந்தை மொசே விரிவுரையாளராகவும் ஆசிரியராகவும் பணியாற்றியவர், பின்னர், இரண்டாம் உலக்ப் போரின்போது ஆயுதந் தயாரிக்கும் கிடங்குக்கு தலைமைப் பொறியாளராக நியமிக்கப்பட்டார். அலெக்சாந்தார் அங்கே பணியாற்றினார். கணிதம், வேதியியல், இயற்பியல் பாடங்களில் தேர்ச்சி பெறாததால் பள்ளியிருந்து இருமுறை வெளியேற்றப்பட்டார். ஆனால், தன் தீவிர முயற்சியால் இலத்தீன் மொழியை கற்றறிந்தார். மொழியியல் படிப்பில் ஆர்வங்காட்டிய இவர், கையில் கிடைக்கும் எந்தச் செய்தியையும் படித்தார்.
# அலெக்சாந்தர் பியாதிகோர்சுகி

## கல்வியும் பணியும்

1951 ஆம் ஆண்டில் மாஸ்கோ மாநில பல்கலைக்கழத்தில் தத்துவவியல் கற்ற இவர், ஸ்டாலின்கிராடு நகரில் உயர்நிலைப் பள்ளி வகுப்புகளில் வரலாறு பாடம் நடத்தினார். மீண்டும் மாஸ்கோ திரும்பி தெற்காசியவியல் கழகத்தில் (Institute of Oriental Studies) சேர்ந்தார். தமிழ் மொழியையும் இந்துத்துவத்தையும் கற்றார். 1960 ஆம் ஆண்டில் முதல் உருசியத் தமிழ் அகராதியை இவர் உருவாக்கினார்.
1964 ஆம் ஆண்டில் மனித உரிமைக்கெதிரான எழுத்தாளர் குழுவில் இணைந்தார். உருசிய அமைப்புக்கெதிரான முறையில் பழங்கால தெற்காசிய தத்துவங்களை ஆய்வு மேற்கொண்டதாக சிலர் கருதினர். இவரும் இவர் மொழியியல் துறை நண்பர்களும் சமற்கிருதம் தொடர்பான வாக்குவாதங்களில் ஈடுபடுவதாக அறியப்பட்ட இவர் 1968 ஆம் ஆண்டில் மாஸ்கோ தெற்காசிய ஆய்வுக்கழகத்திலிருந்து வெளியேறினார். தொடர்ந்து மாஸ்கோ பல்கலைக்கழகத்தில் விரிவுரையாற்றினார். இந்தியவியல் ஆய்வுகளை மேற்கொண்ட இவர், புத்த சமய ஆய்வுகளிலும் ஈடுபாடு கொண்டிருந்தார். இந்தியவியல் ஆய்வாளர்கள் தவிர்த்த பிறருடன் உளவியல் தொடர்பான ஆய்வுகளை மேற்கொண்டார். மெரப் மமர்டசுவில்லி என்னும் இவரது நண்பரும் இவருடன் சேர்ந்து ஆய்வுகளை மேற்கொண்டார்.  
இலண்டன் நகருக்குச் சென்ற இவர் ஆக்சுபோர்டு பல்கலைக்கழகத்தில் விரிவுரைகள் ஆற்றினார். ஆப்பிரிக்க ஆசியவியல் பண்பாட்டுக் கழகத்தில் சேர்ந்து ஆய்வுகளை மேற்கொண்டார். ஐந்து முறை திருமணம் செய்து கொண்ட இவருக்கு நான்கு மகவுகள் உள்ளனர்.
# எரிக் குட்டன்பருகு

**எரிக் குட்டன்பருகு** (*Erich Gutenberg*) ஜெர்மனியைச் சேர்ந்த பொருளியலாளர். இரண்டாம் உலகப் போருக்குப் பின் நவீன ஜெர்மானிய வியாபாரவியலை நிறுவியவராகக் கருதப்படுகிறார். நுண்பொருளாதாரவியல்(microeconomy) தத்துவத்தைக் கொண்டு நிறுவனங்களின் செயல்பாட்டை விளக்கினார். தன் முனைவர் பட்டத்தை அல்லே பல்கலைக்கழகத்தில் (University of Halle) பெற்றார்.  
பிரெட்ரிச் சிகில்லர் பல்கலைக்கழகம்(Friedrich Schiller University of Jena), ஜொஹான் வோல்புகாங் பல்கலைக்கழகம் (Johann Wolfgang Goethe University of Frankfurt am Main), கோலோன் பல்கலைக்கழகத்தில் (University of Cologne) ஆகியவற்றில் பணியாற்றினார்.
# கன்னட ரக்சணா வேதிகே

**கர்நாடக ரக்சணா வேதிகே** , கருநாட்டகத்தை, கன்னட மொழியை ஆதரித்து போராடும் கட்சி சாரா அமைப்பாகும். இதில் இதுகாறும் 6 மில்லியன் பேர் உறுப்பினராக சேர்ந்துள்ளனர் எனவும், 12,00 கிளைகளை கருநாட்டகத்திலும், கன்னடர்கள் சிறுபான்மையினராக வாழும் நாடுகளிலும் கொண்டுள்ளதாகக் கூறப்படுகிறது.
# கன்னட ரக்சணா வேதிகே

## பெல்காம் நிலச்சிக்கல்

பெல்காம் எல்லையோரப் பிரச்சனை, ஒகேனக்கல் கூட்டு குடிநீர்த் திட்டம் ஆகியவற்றிலும், இந்தித் திணிப்பு எதிர்ப்புப் போராட்டம், ஆங்கில எதிர்ப்புப் போராட்டம் ஆகியவற்றிலும் முக்கியப் பங்கு வகித்துள்ளது.
# வாகன் பொது நூலகங்கள்

**வாகன் பொது நூலகங்கள்** (Vaughan Public Libraries) என்பது கனடாவின் ஒன்ராறியோவிலுள்ள வாகன் நகரத்து ஏழு நூலகங்களின் கூட்டு நூலக அமைப்பாகும். இதில் 5,34000 எண்ணிக்கையளவில் நூல்களும் குறுந்தட்டுகளும் பிறவும் உள்ளன. ஆண்டும்தோறும்
1.7 மில்லியன் நபர்கள் பார்வையிடுவதாக அறியப்படுகிறது. இது ஏழு கிளை நூலகங்களுடன் இரண்டு அறிவுவள நூலகங்களையும் கொண்டுள்ளது. வாகன் நகரில் வாழும் பன்மொழிச் சூழலுக்கேற்றவாறு ஆங்கிலம், பிரெஞ்சு மட்டுமின்றி சீனம், பஞ்சாபி, தமிழ் எசுப்பானியம், உருசியம், இத்தாலியம், கொரியம், எபிரேயம், இந்தி, உருது, குசராத்தி, பாரசீகம், போர்த்துகீசம், மலையாளம், வியட்நாமியம் ஆகிய மொழிகளிலும் பல்லாயிரக்கணக்கான நூல்களைக் கொண்டுள்ளது.
இதன் தற்போதைய தலைவராக மர்கி சிங்கிள்டன் உள்ளார்.
# வாகன் பொது நூலகங்கள்

## உறுப்பினர்களுக்கான வசதி

வாகன் நகரில் வசிப்போருக்கும், சொத்துரிமை உள்ளோருக்கும், கல்வி கற்போருக்கும் பணிபுரிவோருக்கும் இலவச உறுப்பினர் அட்டை வழங்கப்படும். இதுமட்டுமின்றி, அரோரா பொது நூலகம், பிரம்ப்டன் நூலகம், கலிடன் பொது நூலகம், கிங் டவுன்சிப் நூலகம், நியுமார்க்கட் நூலகம், ரிச்மண்டு பொது நூலகம், மர்க்கம் பொது நூலகம் ஆகியவற்றில் உறுப்பினராய் இருப்பவர்க்கும் இலவச உறுப்பினர் அட்டை வழங்கப்படுகிறது. மற்றவர்கள் ஆண்டுக் கட்டணமாக $80 பணம் செலுத்திப் பெற்றுக் கொள்ளலாம்.
# வாகன் பொது நூலகங்கள்

## சேவைகள்

நூலக உறுப்பினர்களுக்கு நூல்கள், இணையவழி மின்னூல்கள், ஒலிநாடாக்கள் உட்பட அனைத்து உள்ளடக்கங்களும் கிடைக்கின்றன.
அவை:
- தகவல் மற்றும் மேற்கோள் நூல்கள்
- எழுத்து தரவுத்தளத்திற்கு முழு அணுக்கம்
- குழுத் தகவல்கள்
- இணைய அணுக்கம்
- குழந்தைகள், இளையோர், பெரியோர்களுக்கான நிகழ்ச்சிகள்
- பிற நூலக நூல்கள்
- பதிவிறக்கக் கூடிய இலவச ஒலிக்கோப்புகள்
- பொதுவான மைக்ரோசாப்ட் சேவைகள்
- நூலகருக்கு மின்னஞ்சல் அனுப்புதல்
- இணையவழி ஆய்வுக்கான மடலாடல் சேவை
- வணிக உள்ளடக்கங்கள்
- படிக்கும் அறைகள்
- மின்வருடி, நகலெடுப்பான், அச்சுப்பொறிகள்
- ஆங்கிலத்தை இரண்டாம் மொழியாகக் கற்க உதவி
- தமிழ் உட்பட பன்மொழிகளில் நூல் திரட்டுகள்
- மின்னணு உள்ளடக்கங்கள்
# வாகன் பொது நூலகங்கள்

## சிறப்புத் திரட்டுகள்

பலவித படிப்பாளர்களுக்காக சிறப்புத் திரட்டுகள் உள்ளன.
பெரியோர்க்கான கல்வியறிவு – இத்திரட்டில் உள்ளவை பெரியவர்கள் அடிப்படை அறிவைப் பெற்றிருக்கத் தேவையான நூல்கள், இணைய இணைப்புகள், ஒலிக்கோப்புகள், தரவுதளங்கள் ஆகியன. இப்பிரிவு நூலகத்தின் அனைத்து வளாகங்களிலும் உள்ளது.  
பிளாக் எரிடேச்சு - இது 1989 ஆம் ஆண்டில் தொடங்கப்பட்டது. டஃபரின் கிளார்க் நூலகத்தில் இப்பிரிவு உள்ளது.  
திரைத்துறைத் திரட்டுகள் - இது பியரே பெர்டன் நூலகத்திலும், பதுசுட் கிளார்க் நூலகத்திலும் உள்ளது. விருதுபெற்ற உலகத்திரைப்படங்கள் இத்திரட்டில் உள்ளன. சிறப்பாகத் தாயரிக்கப்பட்ட திரைப்படங்களும் இயக்குனர்களின் திறனை வெளிக்காட்டும் திரைப்படங்களும் இங்கே உள்ளன.  
இரண்டாம் மொழியாக ஆங்கிலம் – இத்திரட்டில் ஆங்கிலம் கற்க விரும்பும் பயனர்களுக்கான நூல்கள், குறுவட்டுகள், ஒலிக்கோப்புகள் ஆகியன உள்ளன. மேலும், வெளினாட்டு ஆங்கிலத் தேர்வுகளுக்கான பல ஆக்கங்கள் உள்ளன என்பது குறிப்பிடத்தக்கது.  
அரச ஆவணங்கள் – பதுசுட் கிளார்க் நூலகத்தில் இத்திரட்டு உள்ளது. மைய, மாநில அரசுகளின் ஆவணங்களான கணக்கெடுப்புத் தரவுகள், கொள்கைகள், ஆய்வுப் பக்கங்கள், வரலாற்றுப் பதிவுகள் ஆகியன உள்ளன.  
உள்ளூர் தொடர்பானவை – இன வாரியாக, குலவாரியாக மக்களின் குடும்ப அமைப்புகளை உருவாக்க இது உதவும். தற்கால, முற்கால உள்ளூர் ஆவணங்களும் இதில் அடக்கம். வாகன் என்னும் நகரின் வளர்ச்சியை, அதன் சிற்றூர் நிலையிலிருந்து காட்டும் ஆவணங்களும் இங்கு உள்ளன.
# வாகன் பொது நூலகங்கள்

## வெளியிணைப்புகள்

- வாகன் பொது நூலகங்கள் (ஆங்கிலத்தில்)
# ஜார்ஜ் டவுன்

**ஜார்ஜ் டவுன்** (*George Town*) அல்லது **ஜார்ஜ்டவுன்** (*Georgetown*) என்பது ஓர் இடப்பெயராகும்.  
இத்தலைப்பில் உள்ள கட்டுரைகள்:
- ஜார்ஜ் டவுன், பினாங்கு
- ஜார்ஜ் டவுன், சென்னை
- ஜோர்ஜ்டவுண், கயானா
- ஜார்ஜ் டவுன், தென்னாப்பிரிக்கா
# ஜார்ஜ் டவுன்

## பல்கலைக்கழகங்கள்

- ஜார்ஜ்டவுன் பல்கலைக்கழகம், வாஷிங்டன்
---
# விளாதிமிர் மகரன்கோ

**விளாதிமிர் மகரன்கோ** (Makarenko, Vladimir Afanasyevich), உருசிய நாட்டு மொழியியலாளர், மொழிபெயர்ப்பாளர், அகராதி தொகுப்பாளர் ஆவார். 1952 ஆம் ஆண்டில் மாஸ்கோ மிலிட்டரி கல்லூரியில் தன் உயர்படிப்பைக் கற்று, மாஸ்கோ மாநில பல்கலைக்கழகத்தில் பொருளாதாரத் துரையில் படிப்பைத் தொடர்ந்தது.  
மாஸ்கோவின் தேசிய வெளிநாட்டு அகராதிகளைத் தொகுத்து வழங்கிக் கொண்டிருந்தார். உருசிய-தகலாக் அகராதி(1960), உருசியம்-மலையாளம் அகராதி, உருசியம்-கன்னடம் அகராதி ஆகியவற்றை மிக்கைல் ஆன்றனோவ் உதவியுடன் தொகுத்தார். இவரது காலம் 9. 12. 1933 - 13. 2. 2008 ஆண்டுகளுக்கு இடைப்பட்டதாகும்.  
1960களில், மாஸ்கோவிலுள்ள தெற்காசிய மொழிகள் கழகத்தில் (Institute of Oriental Languages, MGU) மொழியியல் துறையில் முனைவர் பட்டம் பெற்றார். தொடர்ந்து மலாய்/இந்தோனேசிய (அதாவது தென்கிழக்காசிய) மொழிகள் துறையில் தகலாகு மொழியை இரண்டாம் மொழியாகக் கற்பிக்கத் தொடங்கினார். மொழியியலின் பல்வேறு கூறுகள் குறித்து விரிவுரையாற்றினார். 1964 வரை ஆத்திரோனேசிய மொழிகள் தொடர்பாக விரிவுரையாற்றி, தகலாகு மொழியையும் கற்பித்துவந்தார். 1966ஆம் ஆண்டில், ”நவீன தகலாகு மொழியின் அமைப்பு” என்ற தலைப்பில் ஆய்வு செய்து முனைவர் பட்டம் பெற்றார். மேலும், பாடநூல்களையும் பாடத்திட்டங்களை வகுப்பதிலும் செலவிட்டார். பல நாடுகளில் மொழியியல் தொடர்பான கருத்தரங்குகளில் பங்குபெற்றுள்ளார். உருசிய நாட்டு தெற்காசியவியல் கழகம், உருசிய எழுத்தாளர் சங்கம், பிலிப்பீன்சு நாட்டு மொழியிலாளர்கள் குழு ஆகியவற்றில் உறுப்பினராக உள்ளார்.  
1985 ஆம் ஆண்டில் தகலாக் துறை மூடப்படவே, உருசிய அறிவியல் கழகத்தில் இணைந்தார். பின்னர் மாஸ்கோவில் தகலாக் துறை மீண்டும் திறக்கப்படவே, தகலாகு மொழியைக் கற்பித்தார்.  
இவர் அறுபது நூல்களை பதிப்பித்திருக்கிறார். தமிழ், தகலாகு, ஆங்கிலம், உருசியம் ஆகிய மொழிகளில் சமூக மொழியியல், அமைப்பு, அகராதிகள் தொடர்பான கட்டுரைகளை எழுதியுள்ளார். உருசியா, உக்ரைன், செக் குடியரசு, சுலோவாக்கியா, இந்தியா, தாய்லாந்து, மலேசியா, பிலிப்பீன்சு, ஜப்பான், சீனா, சிங்கப்பூர் நாடுகளின் கலைக்களஞ்சியங்களுக்குத் தேவையான நூற்றுக்கும் மேற்பட்ட கட்டுரைகளையும் எழுதியுள்ளார்.
# கிளிஃபோர்டு மிரான்டா

**கிளிஃபோர்டு மிரான்டா** (**Clifford Miranda**) என்பவர் இந்திய கால்பந்து வீரர் ஆவார். நடுக்கள வீரரான இவர் ஐ-கூட்டிணைவில் டெம்போ கால்பந்துக் கழகத்துக்காக ஆடிவருகிறார். பாப் ஃகூட்டன் இந்திய தேசிய கால்பந்து அணியின் பயிற்சியாளராக இருந்தபோது இந்திய அணியில் நிலையான இடம் பெற்றார். 2007-ஆம் ஆண்டு நேரு கோப்பை மற்றும் 2008-இல் ஏஎஃப்சி சேலன்ஞ் கோப்பை ஆகியவற்றை இந்திய அணி வென்றபோது அணியில் முக்கிய அங்கம் வகித்தார். இடதுகால் ஆட்டக்காரரான இவர் டெம்போ அணிக்காக சிறப்பான ஆட்டத்தை வெளிப்படுத்தி வருகிறார்.
# கிளிஃபோர்டு மிரான்டா

## வெளியிணைப்புகள்

- http://goal.com/en-india/people/india/25381/clifford-miranda
# அந்தோனி பெரைரா

**அந்தோனி பெரைரா** (**Anthony Pereira**) (பிறப்பு: 1982) என்பவர் இந்திய கால்பந்து வீரர் ஆவார். நடுக்கள வீரரான இவர் இந்திய அணிக்காகவும் ஐ-கூட்டிணைவில் தெம்போ கால்பந்துக் கழகத்துக்காகவும் ஆடினார்.  
22 ஆகஸ்ட் 2012 ஆம் ஆண்டு ஆகத்து மாதம் 22 ஆம் தேதியன்று நேரு கோப்பை கால்பந்தாட்டப் போட்டியில் சிரியாவுக்கு எதிரான ஆட்டத்தின் இரண்டாம் பாதியில் மாற்று வீரராக வந்த பெரேரா 84 ஆவது நிமிடத்தில் ஒரு கோலை அடித்தார். அப்போட்டியில் இந்தியா 2-1 என வென்றது.  
2013 ஆம் ஆண்டு நவம்பர் மாதம் 15 ஆம் நாளின் படி புள்ளியியல் தரவுகள்  
| தேசிய அணி | ஆண்டு | தோற்றம் | கோல்கள் |
| --- | --- | --- | --- |
| **இந்தியா** | 2009 | 5 | 0 |
| 2010 | 9 | 2 |  |
| 2011 | 8 | 0 |  |
| 2012 | 7 | 1 |  |
| Total | 29 | 3 | } |
# கானாயி குஞ்ஞிராமன்

**கானாயி குஞ்ஞிராமன்** *(Kanayi Kunhiraman)* ( கேரளத்தின் புகழ் பெற்ற சிற்பிகளுள் ஒருவர். இவர் 1937 ஆம் ஆண்டு ஜூலை 15 ஆம் நாள் காசிரங்கோடு மாவட்டத்தில் பிறந்தவர்.
# கானாயி குஞ்ஞிராமன்

## கல்வி

கானாயி குஞ்ஞிராமன் சோளமண்டலம் கலைக் கிராமத்தில் ஓவியக்கலை பயின்றார். புகழ்பெற்ற ஓவியரான கெ.ஸி.எஸ். பணிக்கர் இவருடைய ஓவிய ஆசிரியர். தேவி பிரசாத் ராய் சௌத்திரி இவரின் சிற்பக்கலை ஆசிரியர்.பின்னர் சென்னைக் கவின் கலைக்கல்லூரியில் சிற்பவியல் பட்டயப் படிப்பு பயின்ற இவர் 1960 இல் முதல் வகுப்பில் தேர்ச்சி பெற்றார். இலண்டனில் உள்ள ஸ்லெய்ட் கலைப் பள்ளியில் 1965இல் மேல்படிப்பை முடித்தார்.  
, மலம்புழா]]
, சங்குமுகம், திருவனந்தபுரம்ʼ]]
# கானாயி குஞ்ஞிராமன்

## விருதுகள்

2005இல் இராஜா இரவி வர்மா விருது இவருக்கு வழங்கப்பட்டது.
# ஜாக்கி செராப்

## தனிப்பட்ட வாழ்க்கை

செராப் 1957 பெப்ரவரி 1 அன்று குஜராத்திய மொழி பேசும் குடும்பத்தில் பிறந்தார். இவரது இயற்பெயர் ஜெய் கிசன் சிவ். இவரின் பெற்றோர் காகுபாய் மற்றும் ரீட்டா செராப். இவர்கள் மும்பை வால்கேசுவரிலுள்ள டீன் பட்டி பகுதியில் ஒரு குறைந்த வருமான சாவ்லில்(ஒரு வகை அடுக்குமாடிக் குடியிருப்பில்) வாழ்ந்தனர். ஷ்ராஃப் இந்தியாவின் பம்பாயில் (தற்போதைய மும்பை) ஜெய்கிஷன் ககுபாய் ஷ்ராஃப் என்ற பெயரில் பிறந்தார். அவரது தந்தை, ககுபாய் ஹரிபாய் ஷ்ராஃப், குஜராத்தி ஆவார், அதே சமயம் அவரது தாயார் கஜகஸ்தானில் இருந்து (அப்போது ரஷ்ய சோவியத் யூனியனின் கீழ் இருந்த கசாக் சோவியத் சோசலிஸ்ட் குடியரசு) ஆட்சிக்கவிழ்ப்பின் போது தப்பி ஓடிய உய்குர் ஆவார்.[4][5] கஜகஸ்தானில் ஆட்சிக்கவிழ்ப்பு நடந்தபோது அவரது தாய்வழி பாட்டி தனது ஏழு மகள்களுடன் லடாக்கிற்கு தப்பிச் சென்றார். அவர்கள் டெல்லிக்கும், இறுதியாக மும்பைக்கும் குடிபெயர்ந்தனர்.[4][5] அவரது தந்தை குஜராத்தி வணிகர்கள் மற்றும் வணிகர்களின் குடும்பத்திலிருந்து வந்தவர். இருப்பினும், அவர்கள் பங்குச் சந்தையில் தங்கள் பணத்தை இழந்தனர் மற்றும் அவரது தந்தை 17 வயதில் வீட்டை விட்டு வெளியேற வேண்டியிருந்தது. இருவரும் பதின்ம வயதினராக இருந்தபோது அவரது தந்தை தனது தாயைச் சந்தித்து திருமணம் செய்து கொண்டார்.[4]செராப் திரைத்துறையினுள் நுழையும் முன் உள்ளூர் பயில்வானாக இருந்தார். அத்துடன் ஒரு சில விளம்பரங்களிற்கு வடிவழகராகவும் இருந்தார். ஜாக்கி எனும் திரைப்பெயர் சுபாஷ் கெய் எனும் இயக்குநர்/தயாரிப்பாளரால் ஹீரோ திரைப்படத்தில் செராப்பை அறிமுகப்படுத்திய போது வழங்கப்பட்டது.  
எண்பதுகளின் பிற்பகுதியில் தனது நீண்டநாள் காதலியான அயீசா தத்தை மணந்துகொண்டார். அயீசா பின்னாளில் படத்தயாரிப்பாளர் ஆனார். இத்தம்பதியினர் *ஜாக்கி செராப் என்டர்டெயின்மென்ட்* எனும் நிறுவனத்தை நடத்துகின்றனர். சொனி தொ.கா இன் 10% பங்குகளை அது தொடங்கியதிலிருந்து கொண்டிருந்தனர், 2012 இல் அப்பங்குகளை விற்க முடிவுசெய்து சொனி தொ.கா உடனான 15 - ஆண்டு இணைவை முடித்துக்கொண்டனர். சராப்பிற்கு இரு பிள்ளைகள் உண்டு, டைகர் ஷெராப் எனும் மகனும், கிருஷ்ணா எனும் மகளும் உள்ளனர்.
# ஜாக்கி செராப்

## விளம்பர மாடல் மற்றும் பிற தொழில்கள்

ஜாக்கி ஷெராஃப் தனது 11 ஆம் வகுப்பிற்குப் பிறகு தனது குடும்பத்திடம் அதிக பணம் இல்லாததால் பள்ளியை விட்டு வெளியேறினார். அவர் தாஜ் ஹோட்டல்களில் பயிற்சியாளர் சமையல்காரராகவும், ஏர் இந்தியாவில் விமானப் ்பணிபுரிய முயற்சித்தார், ஆனால் தகுதிகள் இல்லாததால் இரண்டு இடங்களிலிருந்தும் அவர் நிராகரிக்கப்பட்டார்.[10] பின்னர் அவர் ஜஹாங்கீர் கலைக்கூடத்திற்கு அருகிலுள்ள 'டிரேட் விங்ஸ்' என்ற உள்ளூர் நிறுவனத்தில் பயண முகவராகப் பணியாற்றத் தொடங்கினார்.[5] ஒரு விளம்பர நிறுவன கணக்காளர் பஸ் ஸ்டாண்டில் அவரைப் பார்த்து, வடிவழகு செய்வதில் ஆர்வமா என்று கேட்டார். அடுத்த நாள், ஷ்ராஃப் தனது மதிய உணவு நேரத்தில் போட்டோ ஷூட்டிற்காக ஃப்ளோரா ஃபவுண்டன் அருகே தாவர் கல்லூரியின் அதே கட்டிடத்தில் அமைந்துள்ள விளம்பர நிறுவனத்திற்கு (தேசிய விளம்பர நிறுவனம்) சென்றார். ஒரு சூட் சட்டைக்கான இந்த போட்டோ ஷூட் ஷ்ராப்பை தனது வடிவழகு பாதையில் அறிமுகப்படுத்தியது.
# ஜாக்கி செராப்

## திரைப்பட நடிகர்

1982 இல், தேவ் ஆனந்தின்[11] திரைப்படமான ஸ்வாமி தாதாவில் ஷ்ராஃப் நடிகராக அறிமுகமானார். 1983 இல், மீனாட்சி ஷேஷாத்ரிக்கு ஜோடியாக ஹீரோ திரைப்படத்தில் சுபாஷ் காய் அவரை முக்கிய வேடத்தில் நடிக்க வைத்தார். இந்தத் திரைப்படம் விமர்சன ரீதியாகவும் வணிக ரீதியாகவும் பெரிய வெற்றியைப் பெற்றது, மேலும் 1983 இல் அதிக வசூல் செய்த படங்களில் ஒன்றாகும். ஹீரோவால், ஷ்ராஃப் மற்றும் சேஷாத்ரி இருவரும் ஒரே இரவில் நட்சத்திரங்களாக மாறினர். [7] [12] அவர் சுபாஷ் கை திரைப்படங்களில் எந்த பாத்திரம் வழங்கப்பட்டாலும், அதில் தொடர்ந்து பணியாற்றினார். ஹீரோவுக்குப் பிறகு, அவர் ஆண்டர் பாஹர் போன்ற பல படங்களை இயக்கினார். ஜானூ மற்றும் யூத் வெற்றி பெற்றனர். 1986 ஆம் ஆண்டில் அவர் கர்மாவைச் செய்தார், இது 1986 ஆம் ஆண்டில் அதிக வசூல் செய்த திரைப்படமாக ஆனது. அவரது அடுத்த படம் காஷ். Dahleez மற்றும் Saché Ká Bol-Bálá போன்ற பிற்காலத் திரைப்படங்கள் விமர்சன ரீதியாகப் பாராட்டப்பட்டன, ஆனால் பாக்ஸ் ஆபிஸில் தோல்வியடைந்தன. ஆனால் சிறந்த நடிகருக்கான ஃபிலிம்பேர் விருதை வென்ற ராம் லக்கன், திரிதேவ் மற்றும் பரிந்தா போன்ற படங்களின் மூலம் மீண்டும் வெற்றிக்கு வந்தார். 90களில் அவர் சௌதாகர், அங்கார், சப்னே சஜன் கே, கர்திஷ், கல்நாயக், 1942: எ லவ் ஸ்டோரி, ரங்கீலா, அக்னிசாக்ஷி, பார்டர் & ஷபத் போன்ற வெற்றிகரமான படங்களில் நடித்தார்.[13]  
2006 இல், ஷ்ராஃப் பூட் அங்கிள் என்ற குழந்தைகளுக்கான திரைப்படத்தில் நடித்தார்.[14]  
2010 இல் அவர் பூட் அண்ட் பிரண்ட்ஸ் திரைப்படத்தில் தோன்றினார்.[15] 2011 இல் குருபாய் தக்கர் இயக்கிய ஷ்ரத்தா இன் தி நேம் ஆஃப் காட் படத்தில் அவர் ஒரு சிறப்பு வேடத்தில் நடித்தார்.[16]  
2017 ஆம் ஆண்டில், ஷ்ராஃப் கொங்கனியில் அறிமுகமானார், சோல் கறி படத்தில் நடித்தார், அது அவருக்கு விருதையும் வென்றது. அதைத் தொடர்ந்து, 2019 இல் வெளியிட திட்டமிடப்பட்டுள்ள மற்றொரு கொங்கனி திரைப்படமான காந்தார் என்ற தலைப்பில் அவர் நடிக்க உள்ளார்.[17][18]  
அக்டோபர் 2018 இல், அவர் தி பிளேபாய் மிஸ்டர். சாஹ்னி என்ற குறும்படத்தில் நடித்தார்.[19] அவர் பல்டானிலும் காணப்பட்டார். ஃபிர்க்கி, பாரத், சாஹோ மற்றும் ரோமியோ அக்பர் வால்டர் போன்ற பல படங்களில் அவர் 2019 இல் நடிக்க உள்ளார்.[20] அலி ஃபசல் மற்றும் சஞ்சய் தத் ஆகியோருடன் அதே பெயரில் தெலுங்கு படத்தின் ஹிந்தி ரீமேக்கான பிரஸ்தானத்திலும் அவர் நடிக்க உள்ளார்.[21]
# ஜாக்கி செராப்

## தொலைக்காட்சி

லெஹ்ரீன், சிர்த்ரஹார் மற்றும் மிஸ்ஸிங் போன்ற பல தொலைக்காட்சி நிகழ்ச்சிகளை ஷ்ராஃப் தொகுத்து வழங்கியுள்ளார்.[22] காணாமல் போனவர்களின் கதைகளைக் கையாள்வதில், மிஸ்ஸிங் ஷ்ராஃப் மூலம் அதன் ஆக்கப்பூர்வமான விவரிப்புக்காக பிரபலமானது. இந்த நிகழ்ச்சி சோனி டிவியில் ஒளிபரப்பப்பட்டது, அதில் அவர் சில பங்குகளை வைத்திருந்தார்.[23] இந்திய சேனலில் ஒளிபரப்பான இந்தியாவின் மேஜிக் ஸ்டார் என்ற மேஜிக் ஷோவில் ஷ்ராஃப் நடுவராகவும் இருந்தா
# அகப்பொருள் மாந்தர்

**அகப்பொருள்** என்பது உலகியல் வழக்கத்துக்கும் நாடக வழக்கத்துக்கும் பொருந்திவருமாறு பின்னப்பட்டதோர் வாழ்க்கைக் களஞ்சியம். இதில் உள்ள அகப்பொருள் தலைவர்கள், அகப்பொருள் வாயில்கள் ஆகியோர் அகப்பொருள் மாந்தர் ஆவர்.
; தனிச் சிறப்பு
- இந்த அகப்பொருள் மாந்தர்களின் இயற்பெயர்கள் குறிப்பிடப்படுவதில்லை. இயற்பெயர் குறிப்பிடப்பட்டால் அவர்கள் புறப்பொருள் மாந்தர் ஆகிவிடுவர்.
;அகப்பொருள் தலைவர்கள்
- அகப்பொருள் வழக்கில் தலைமைப் பொறுப்பேற்றிருக்கும் ஆண்மகனைத் தலைவன், தலைமகன், கிழவன், கிழவோன் என்பர்.
- பெண்மகளைத் தலைவி. தலைமகள், கிழவோள், கிழத்தி என்பர்.
- காமக் கிழத்தியர் தலைவனை மணப்பவர்.
;அகப்பொருள் வாயில்கள்
:அகம் என்பது அகப்பொருள் தலைவர்கள் வாழும் இல்லம். கட்டப்பட்ட இல்லத்துக்கு முன்றில், நுழைவாயில், புழைக்கடை என்னும் வாயில்கள் இருப்பது போல அகத்திணைத் தலைவர்களாகிய தலைவன் தலைவியரின் அகமாகிய உள்ளங்கள் ஒன்றிலொன்று நிலையாக நுழைந்திருப்பதற்கு வாயில்களாகச் சிலர் இருப்பர். அவர்கள் தோழி, தாய், செவிலி, பார்ப்பான், பாங்கன், பாணன், பாடினி, இளையர், விருந்தினர், கூத்தர், விறலியர், அறிவர், கண்டோர் ஆகியோர். இவர்களைச் சிறப்புடை மரபின் வாயில்கள் என்பர்.
;களவு வாழ்க்கையினை உரையாடுவோர்
:பார்ப்பான், பாங்கன், தோழி, செவிலி, கிழவன், கிழத்தி என்னும் ஆறு பேர் களவு வாழ்க்கையினை உரையாடும் அறுவரும்.
;கற்பு வாழ்க்கையினை உரையாடுவோர்
:பாணன், கூத்தன், விறலி, ,ஞானம் சான்ற அறிவர், கண்டோர்,கற்பு வாழ்க்கையினை
உரையாடும் அறுவரும்
# அகப்பொருள் மாந்தர்

## காண்க

****அகத்திணை மாந்தர்****  
| அகத்திணைத் தலைவர்கள் | காமக்கிழத்தியர்
<hr> |  |
| --- | --- | --- |
| அகத்திணை வாயில்கள் | கண்டோர்
<hr> | } |
<noinclude>  
</noinclude>
# விக்கிப்பீடியா:கலந்துரையாடல்/தொகுப்பு02

## Rkpr கருத்து

hi everybody, this is my first entry to wikipedia. great work. excellant work. this is one of the best website i have ever seen in my life. keep it up. rkp.rajashekar chennai,india.
# விக்கிப்பீடியா:கலந்துரையாடல்/தொகுப்பு02

## kbala1055 - Thanks for intro, karthik

நன்றி. I just started contributing in Tamil wiki. It is great. I got introduced by newspaper Vadapalani Talk article.
There are 2 users Kiruba, ravishankar who introduced me to Tamil wikipedia. If i need halp will contact you. Kbala1055 10:17, 17 மே 2009 (UTC)--Kbala1055 10:17, 17 மே 2009 (UTC)  
அனைவருக்கும் வணக்கம்.
முதன் முறையாக விக்கிப்பீடியாவில் நுழைகிறேன்.மட்டற்ற மகிழ்ச்சியில் திளைக்கிறேன்.தமிழ் வாழும்;வளரும் என்பதில்
எள் முனை அளவுகூட ஐயத்திற்கு இடமில்லை.என் பங்களிப்பு உறுதியாக உண்டு.
:அன்புடன்,
:பரமசிவம்.
# விக்கிப்பீடியா:கலந்துரையாடல்/தொகுப்பு02

## முயற்சிக்குப் பாராட்டு

"தனிமங்களின் தமிழ்ப் பெயர்கள்" என்ற கட்டுரையை எழுதியுள்ள பயனரின் முயற்சியைப் பாராட்டுகிறேன். இதையவர் எழுதியுள்ள விதம் நன்று! உலகத் தமிழர் அனைவர்க்கும் புரியும் வகையில் பெயர்கள் இருக்கவேண்டியது அவசியம்! அவர்க் குறிப்பிட்டுள்ள பல்பெயர்களை என்னால் புரிந்துகொள்ள இயலவில்லை! அரசு இச்செம்மொழி மாநாட்டின் இறுதியில் வெளியிடப்போகும் தீர்மாணங்களிலொன்றாக இதுவுமிருக்க விக்கியிலுள்ளோர் ஆவண செய்ய வேண்டுகிறேன்!
இயலவில்லை எனில் நாம் (விக்கியர்) அனைவரும் இணைந்து திட்டமான, தரமான பெயர்களைத் தயாரித்து அரசுக்களிப்போம்! தமிழ் விக்கியில் கிட்டத்தட்ட 10000 பயனர்கள் பதிந்துள்ளதாக அறிந்தேன். இருப்பதோ 118 தனிமங்கள் (அடையாளம் காணப்பட்டவை) மட்டுமே! 84 பேருக்கு ஒரு தனிமம் மட்டுமே! அவ்வெண்பத்துநால்வரும் (முடிந்தால்) அல்லது குறைந்தபட்சம் 10 பேராவது இணையம் மூலம் குழுவாகச் செயல்பட்டு குறிப்பிட்ட தனிமங்குறித்து விரிவாக ஆய்ந்து ஒரு தூய்தமிழ்ப் பெயரிட முயற்சிகள் எடுக்கப்பட வேண்டும்.
இது குறித்து நிர்வாகி அவர்கள் கட்டுரைப்போட்டி வலைவாசல் பக்கத்திற்குச் செல்ல ஓர் அறிவிப்பை முகப்புப் பக்கத்தில் வெளியிட்டது போல, இக்குழுவாக்கத்திற்கு ஓர் அறிவிப்பு தேவை!  
--சூர்ய பிரகாசு.ச.அ. 15:12, 25 ஜூன் 2010 (UTC)
# விக்கிப்பீடியா:கலந்துரையாடல்/தொகுப்பு02

## முயற்சிக்குப் பாராட்டு

### அனைவருக்கும் வணக்கம்.

என் பெயர் இளங்குமரன். "எழுத்தேணி அறக்கட்டளை"யின் நிறுவனர். சிங்கப்பூரில் தமிழாசிரியராகப் பணியாற்றுகின்றேன். நிறைய எழுத ஆசைதான். சற்று குழப்பமாகவே உள்ளது. ஒருமுறை எழுதத் தொடங்கிவிட்டால் பழக்கத்திற்கு வந்துவிடும் என நினைக்கின்றேன். நன்றி எழுதுகின்றேன்.
நண்பர்களையும் எழுதத் தூண்டுகின்றேன்.
:வாருங்கள் இளங்குமரன். சிங்கப்பூரில் இருந்து அதிகம் யாரும் பங்களிப்பதில்லை. முந்துகள். வரலாறு படையுங்கள்! உதவிகள் தேவை எனில் கேளுங்கள்.--செல்வா 04:24, 4 செப்டெம்பர் 2010 (UTC)
# விக்கிப்பீடியா:கலந்துரையாடல்/தொகுப்பு02

## Google Transliterate

நண்பர்களே தமிழில் எழுத Google Transliterate use பண்ணலாமா. இது எனக்கு ரொம்ப வசதியா இருக்கு. ஜலீல் 09:10, 14 திசம்பர் 2010 (UTC)
:நீங்கள் தமிழ் தட்டச்சில் ஆரம்பகட்டத்தில் இருந்தால் உபயோகிக்கலாம். தமிழ்99க்கு மாறிக்கொள்ள பரிந்துரைக்கப்படுகிறது. தமிழ் விக்கியில் தமிழில் தட்டச்ச கருவி இணைக்கப்பட்டுள்ளது. -- மாஹிர் 09:17, 14 திசம்பர் 2010 (UTC)  
please allow us also a member in your team, we will give wonderful articles without bias.
regards,premloganathan--Premloganathan (பேச்சு) 09:45, 20 அக்டோபர் 2012 (UTC)
# விக்கிப்பீடியா:கலந்துரையாடல்/தொகுப்பு02

## உதவி

விககிபீடியர்களுக்கு வணக்கம்.
அன்பன். நான் புது பயனர். வயதோ 64, கற்றதோ கை மண் அளவே, பல்வேறு ஆர்வலர்கள், வித்தகர்கள் நிறைந்திருக்கும் இந்த தளத்தில் நாமும் நமது இடுகைகளை ஏன் நிரப்பக்கூடாது என்ற ஆர்வம் மிகுதியாக இருந்தாலும் செய்யும் முறைகள் அறிந்துகொண்டு செய்ய வேண்டுமே. யார் நமக்கு பயிற்சி அளிப்பார்கள்? பயிற்சி கூடங்கள் எங்கு உள்ளது என்பதும் தெரியயலையே.
என் சந்தேகங்களுக்கு, என் விருப்பத்திற்கு யார் உதவுவார்கள் என் எதிர்பார்ப்புகள் நிறையவே கொண்டுள்ளேன்.எந்த தோழர் வேண்டுமானாலும் எனக்கு பதிலளிக்கலாம்.
: தோழமையுடன்
: அன்பன்
: சேலம் (த,நா,)
: இந்தியா  
:கைபேசி எண்ணுக்கு குறுஞ்செய்தி அனுப்பியுள்ளேன்.--சோடாபாட்டில்<sup>உரையாடுக</sup> 19:08, 30 திசம்பர் 2011 (UTC)
# கொண்டுதலைக்கழிதல்

கொண்டுதலைக்கழிதல் என்பது தலைவன் தலைவியை, அவளது பெற்றோர் அவனுக்கு மணம் செய்து தர மறுக்கும்போது, தோழியின் உதவியால், தலைவியைத் தன் ஊருக்குக் கொண்டு சென்று மணந்துகொள்வதற்காகத் தலைவியைக் கொண்டுசெல்லல்.
- இதில் தலைக்கழிவு என்பது தலைமையான செலவு எனப் பொருள்படும்.
தொல்காப்பியம் அன்பின் ஐந்திணை உரிப்பொருள்களைக் கூறும்பொது கொண்டுதலைக்கழிதல் என்பதையும் ஓர் உரிப்பொருளாகக் காட்டுகிறது. இது புணர்தலா, பிரிதலா எனக் கொள்ளமுடியாதபடி அமைந்திருப்பதால் இதனை தனி உரிப்பொருளாகச் சுட்டுகிறது.  
பிற்கால நம்பியகப்பொருள் அகத்திணையை அகத்திணையியல், களவியல், வரைவியல், கற்பியல், ஒழிபியல் என ஐந்தாகப் பகுத்துக்கொண்டு விளக்கும்போது வரைவியலில் ஒன்றாக வைத்துக்கொண்டுள்ளது.  
இக்காலத்தில் தோழி அனுப்பிவைத்தல், நற்றாய் பலம்பல், செவிலி தேடிச் செல்லல், கண்டோர் கூறுதல், முதலானவை நிகழும்.
# புங்குடுதீவு கமலாம்பிகை கனிஷ்ட மகா வித்தியாலயம்

புங்குடுதீவு கமலாம்பிகை கனிஷ்ட மகா வித்தியாலயம் யாழ்ப்பாண மாவட்டம், புங்குடுதீவில் உள்ள உயர்தரப் பாடசாலைகள் ஐந்தில் ஒன்றாகும். ஆரம்பத்தில் சைவப்படசாலை, வேதப்பாடசாலை என இரண்டாக நிர்வகிக்கப்பட்ட இரண்டும் ஒன்றாக சேர்க்கப்பட்டு கமலாம்பிகை மகா வித்தியாலயம் என அழைக்கப்படுகிறது. ஓர் இரண்டு மாடிக்கட்டிடம் உட்பட நன்கு கட்டிடத் தொகுதியை கொண்டது இந்தப் பாடசாலை.
# நற்றாய்

அகத்திணை மாந்தர்களில் தாய் என இருவரைக் குறிப்பிடுவது வழக்கம். ஒருவர் பெற்றெடுத்த தாய். இவரை அக இலக்கியங்கள் **நற்றாய் (நல்+தாய்**) எனக் குறிப்பிடுகின்றன. பொதுவாகத் தாய் எனக் குறிப்பிட்டால் அது பெற்ற தாயையும், சிறப்பு வகையால் தலைவியை வளர்த்த செவிலியையும் குறிக்கும்.
;நற்றாய்
இவரை யாய் (என் தாய்), ஞாய் (உன் தாய்) என்று பாகுபடுத்தி அழைப்பது வழக்கம். குறுந்தொகை 40 அக வாழ்க்கையில் பெற்ற தாயின் பங்கு பற்றித் தொல்காப்பியம் குறிப்பிடுகிறது.
- தலைவன் தலைவியைக் கொண்டுதலைக்கழிந்தபோது நற்றாய் புலம்புவாள்.
- களவு வாழ்க்கை பற்றி நற்றாய் தன் மகளோடும், மகளின் கிழவோனோடும் நேருக்கு நேர் பேசும் வழக்கம் இல்லை.
# பார்ப்பான்

பார்ப்பார் தவிர்த்த, அந்தணர், அந்தணாளர் முதலான சொற்கள் நன்னடத்தை உள்ளவர்களாக வாழ்ந்து, நல்லறிவு புகட்டுபவர்களை உணர்த்தப் பயன்படுத்தப்பட்டுள்ளன.
# பார்ப்பான்

## அகத்திணை வாயில்

பார்ப்பான் அகத்திணை மாந்தர் வாயில்களில் ஒருவன். தொல்காப்பியம் இவனைப் **பேணுதகு சிறப்பின் பார்ப்பான்** எனக் குறிப்பிடுகிறது. கலித்தொகை இவ்வின மாந்தரை **முக்கோல் பகவர்** எனக் குறிப்பிடுகிறது. முக்கோல் அந்தணர்க்கு உரியது எனத் தொல்காப்பியம் குறிப்பிடுவதை இங்கு நினைவுபடுத்திக்கொள்ளலாம். இதனால் பார்ப்பான், அந்தணன் எனவும் வழங்கப்படுவான் என்பது தெளிவாகிறது. அந்தணரைத் தொல்காப்பியம் அந்தணாளர் எனவும் குறிப்பிடுகிறது. அந்தணர் என்போர் அறவோர் எனத் திருக்குறள் குறிப்பிடுவதையும் இங்கு நினைவில் கொள்ளவேண்டும். பார்ப்பார், அறிவர் ஆகியோர் எல்லாருக்கும் பொதுவானவற்றைக் கூறுவதால் எல்லாரும் கேட்பர். கொண்டுதலைக்கழியும் காலத்தில் வழியில் தலைவன் தலைவியரைக் கண்ட பார்ப்பார், தேடிவந்த செவிலிக்கு அறிவுரை கூறுகின்றனர்.
# பார்ப்பான்

## சங்ககாலத்தில் பார்ப்பார்

கபிலர், தன்னை அந்தணன் எனக் கூறிக்கொள்கிறார். பாரிமகளிரைக் கபிலர், பார்ப்பார்க்கு மணம் முடித்து வைக்கிறார்.சோணாட்டுப் பூச்சாற்றூர்ப் பார்ப்பான் கவுணியன் விண்ணந்தாயன் தன்னைப் பார்ப்பான் என்கிறார். பாலைக் கௌதமனார் வேள்வி செய்யச் சொல்லி அதில் தானும் தன் பார்ப்பினியும் மறைகின்றனர்.
# பார்ப்பான்

## காண்க

- அந்தணர்
# முதுமக்கள் உணவுக்கூடம்

**முதுமக்கள் உணவுக்கூடம்** என்பது தென்காசி நகராட்சியில் செயல்பட்டுவரும் ஒரு உணவு சேவை அமைப்பாகும். இதை நடத்துபவர் திரைப்பட நடிகர் மற்றும் தயாரிப்பாளரான அருண் பாண்டியன் தந்தையாவார். இவர் ஒரு முன்னாள் இராணுவ வீரர். சேவை மனப்பான்மையுடன் இந்த அமைப்பைத் தொடங்கியுள்ளார்.
# முதுமக்கள் உணவுக்கூடம்

## சிறப்புகள்

- இது செயல்படும் இடங்கள் தென்காசி நகராட்சி பகுதிகளில் மட்டுமே.
- இதன்படி 58 வயதுக்கு மேற்பட்ட முதியவர்களுக்குக் குறைந்த செலவில் அவர்களின் இல்லம் சென்று காலை மற்றும் மதிய உணவுகள் தரப்படுகின்றன.
# அருண் பாண்டியன்

**அருண் பாண்டியன்** (Arun Pandian) என்பவர் தமிழ்த் திரைப்பட நடிகரும் அரசியல்வாதியும் ஆவார். இவருடைய தந்தை முன்னாள் இராணுவ வீரர். தமிழில் விகடன், போன்ற பல்வேறு திரைப்படங்களை இயக்கிய அருண்பாண்டியன் தற்போது ஐங்கரன் பட நிறுவனத்தை நடத்தி வருகிறார். 2011-இல் பேராவூரணி சட்டமன்ற உறுப்பினராக இருந்தார்.
தென்னிந்தியத் திரைப்பட நிதியாளர் சங்கத்தின் (சிஃபா) செயலாளராகவும், தென்னிந்தியத் திரைப்பட ஏற்றுமதியாளர் சங்கத்தின் (சிஃபியா) தலைவராகவும் உள்ளார்.
# அருண் பாண்டியன்

## அரசியல்

அருண்பாண்டியன் 2011-இல் தமிழ்நாடு சட்டப் பேரவைத் தேர்தலில் தேசிய முற்போக்கு திராவிட கழகம் (தே.மு.தி.க) வேட்பாளராக பேராவூரணித் தொகுதியில் போட்டியிட்டபின் சட்டமன்ற உறுப்பினராகத் தேர்ந்தெடுக்கப்பட்டார். 2016 பெப்ரவரி 21 அன்று அருண் பாண்டியனும், ஒன்பது சட்டமன்ற உறுப்பினரும் மாநிலச் சட்டமன்றத் தேர்தலுக்கு முன்னர் இராஜினாமா செய்தனர். 2016 பெப்ரவரி 25 அன்று அ. தி. மு. க கட்சியின் பொதுச் செயலாளர், அப்போதைய தமிழ்நாட்டு முதலமைச்சர் ஜெ. ஜெயலலிதா முன்னிலையில் (அஇஅதிமுக)வில் இணைந்தார்.
# அருண் பாண்டியன்

## குடும்பமும், கல்வியும்

அருண்பாண்டியன் ஓய்வு பெற்ற இளம் பேரரையர் டி. பி. செல்லையா என்பவரின் மகனாவார். தற்போது திருநெல்வேலியில் வசிக்கிறார். இவருடைய மறைந்த அண்ணன் சி. துரை பாண்டியன் இயக்கிய ஊழியன் திரைப்படத்தில் அருண் பாண்டியன் முதன்மைக் கதாபாத்திரத்தில் நடித்தார். இவருக்கு கவிதா பாண்டியன், கிரானா பாண்டியன், கீர்த்தி பாண்டியன் என்ற மூன்று மகள்கள் உள்ளனர். அருண்பாண்டியன் சென்னைப் பல்கலைக்கழகத்தில் பொருளியலில் இளங்கலைப் பட்டம் படித்தார். இவருடைய மகள் கீர்த்தி பாண்டியனும், இவருடைய அண்ணன் மகள் இரம்யா பாண்டியனும் நடிகையராகப் பணியாற்றி வருகின்றனர்.
# அருண் பாண்டியன்

## குடும்பமும், கல்வியும்

### நடித்த திரைப்படங்கள்

;தமிழ்த் திரைப்படங்கள்
| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1982 | *இளஞ்சோடிகள்* |  |  |
| 1985 | *சிதம்பர ரகசியம்* | அருண் |  |
| 1986 | *ஊமை விழிகள்* | விஜய் |  |
| 1987 | *விலங்கு* | பாபு |  |
| *ஊர்க்குருவி* | வசந்த் |  |  |
| 1990 | *இணைந்த கைகள்* | மேஜர் டேவிட் குமார் |  |
| 1991 | *அதிகாரி* | துரைப்பாண்டி | *கஸ்டம் ஆபிசர்* என்று தெலுங்கில் மொழிமாற்றம் செய்யப்பட்டது. |
| 1992 | *கோட்டை வாசல்* | வேலு, செந்தூரப்பாண்டி | இரட்டை வேடம் |
| 1993 | *முற்றுகை* | பாலகிருஷ்ணன் | *இலட்சியம்* என்று தெலுங்கில் மொழிமாற்றம் செய்யப்பட்டது. |
| 1994 | *ஊழியன்* | திலகன் | *இண்டியன் சிட்டிசன்* என்று தெலுங்கில் மொழிமாற்றம் செய்யப்பட்டது. |
| 1995 | *அசுரன்* | டிஎஸ்பி பிரசாத் | *காமேண்டோ* என்று தெலுங்கில் மொழிமாற்றம் செய்யப்பட்டது. |
| *ராஜ முத்திரை* | இராஜ்குமார் ஐபிஎஸ் |  |  |
| 1996 | *தாயகம்* | பயில்வான் | விருந்தினர் தோற்றம் |
| *ஆவதும் பெண்ணாலே அழிவதும் பெண்ணாலே* | டிசிபி அந்தோனி ஐபிஎஸ் | *அதிகாரி* என்று தெலுங்கில் மொழிமாற்றம் செய்யப்பட்டது. |  |
| *துறைமுகம்* | ஜானி |  |  |
| 1997 | *ரோஜா மலரே* | அருண் |  |
| *கடவுள்* | தமிழரசன் | *சக்தி* என்று தெலுங்கில் மொழிமாற்றம் செய்யப்பட்டது. |  |
| 1998 | *ஆசை தம்பி* | வினோத் |  |
| *உரிமைப் போர்* | ஏசிபி இராஜா யேசு முகமது |  |  |
| 1999 | *சிவன்* | ஏசிபி அலெக்ஸ் ஐபிஎஸ் |  |
| 2000 | *இண்டிபெண்டன்சு டே* | எஸ்பி சுபாஷ் ஐபிஎஸ் |  |
| *வீரநடை* | கோட்டைசாமி |  |  |
| *புரட்சிக்காரன்* | அன்பு |  |  |
| 2001 | *ரிஷி* | சத்யன் |  |
| *காற்றுக்கென்ன வேலி* | விடுதலைப்புலிகளின் போர்வீரன் |  |  |
| 2002 | *தேவன்* | அலெக்ஸ் தேவன் (ஜாக்சன்) | இயக்குநராகவும் |
| 2003 | *விகடன்* | ஆய்வாளர் செல்வக்குமார் | இயக்குநராகவும் |
| 2006 | *திருப்பதி* | ஏசிபி முரளி |  |
| *கோவை பிரதர்ஸ்* | ஞானசேகரன் |  |  |
| 2008 | *இன்பா* | மல கணேசன் |  |
| *மதுரை பொண்ணு சென்னை பையன்* | விசாவின் மாமா |  |  |
| 2010 | *தம்பி அர்ச்சுனா* | முதலமைச்சர் |  |
| *விருதகிரி* | பிராங்கிளின் வில்லியம்ஸ் |  |  |
| 2015 | *சவாலே சமாளி* | அவராகவே | கௌரவத் தோற்றம் |
| 2021 | *அன்பிற்கினியாள்* | சிவம் |  |
| 2022 | *ஆதார்* | யூசூப் |  |
| *டிரிகர்* | எஸ்ஐ சத்தியமூர்த்தி |  |  |
| 2024 | *அதோமுகம்* | இந்திரஜித் |  |
| *டிமாண்டி காலனி 2* | இரிச்சர்ட்டு |  |  |
# அருண் பாண்டியன்

## குடும்பமும், கல்வியும்

### தயாரிப்பாளராக

| ஆண்டு | திரைப்படம் | மொழி |
| --- | --- | --- |
| 1988 | *செந்தூரப்பூவே* | தமிழ் |
| 1992 | *காவியத் தலைவன்* |  |
| 2002 | *தேவன்* |  |
| 2003 | *விகடன்* |  |
| 2008 | *ஏகன்* |  |
| 2009 | *சர்வம்* |  |
| *பேராண்மை* |  |  |
| *வில்லு* |  |  |
| 2010 | *அங்காடித் தெரு* |  |
| *நந்தலாலா* |  |  |
| 2012 | *முரட்டுக் காளை* |  |
| 2015 | *சவாலே சமாளி* |  |
| 2017 | *களவாடிய பொழுதுகள்* |  |
| 2018 | *ஜூங்கா* |  |
| 2021 | *அன்பிற்கினியாள்* |  |
# அருண் பாண்டியன்

## குடும்பமும், கல்வியும்

### விநியோகஸ்தராக

- *சக்க போடு போடு ராஜா* (2017)
- *வேலைக்காரன்* (2017)
- *மாயவன்* (2017)
- *சர்கார்* (2018)
- *விசுவாசம்* (2019)
- *ரோமியோ* (2024)
# அருண் பாண்டியன்

## குடும்பமும், கல்வியும்

### திரைக்கதை எழுத்தாளராக

- *ஊழியன்* (1993)
# காட்டு சம்பகம்

**காட்டு சம்பகம்** அல்லது **கருமுகை** என்பது ஒரு வகையான மலரை குறிக்கும். இம்மலரை வைத்துக் கொண்டு எந்த நறுமணத்தை மனதில் நினைத்தாலும் அந்த நறுமணம் வீசும். மலர்களுக்கே உரிய வண்ணங்களில் இல்லாமல், இலைகளைப் போலவே பச்சை அல்லது மஞ்சள் நிறத்தில் இருக்கும் இந்த மனோரஞ்சித மலர்கள் அதன் நிறத்தால் அல்லாமல் மணத்தாலே பூச்சிகளைக் கவருகின்றன. இம்மலர்க்கொடியில் பச்சைப் பாம்பு அதிகம் இருப்பதாகவும் கூறப்படுகிறது.
# காட்டு சம்பகம்

## பொது

மனோரஞ்சிதம் சீதா மர இனத்தைச் சார்ந்தது (Annonaceae).
இத்தாவரம் இந்தியாவிலும் ஆசியாவின் வெப்பமண்டலக்காடுகளிலும் தென்படுகிறது
இந்தியாவில் மனோரஞ்சிதம் தாவரம் தமிழகம் மற்றும் ஆந்திராவில் அதிக அளவில் காணப்படுகிறது பூ.
மனோரஞ்சிதப்பூ பார்க்க இலை போன்றே இருக்கும், அவ்வளவு ஈர்க்ககூடிய வண்ணம் இல்லை.
வண்ணம் கவரக்கூடியதாக இல்லை என்றாலும் அதன் மணம் இருமடங்கு ஈர்ப்பை ஏற்படுத்திவிடும்.
மணத்திற்கு புகழ் பெற்ற மலர் மனோரஞ்சிதம்.
இது பொதுவாக வாசனை திரவியம் தயாரிக்கவும், கடவுளுக்கு அணிவிக்கவும் பயன்படுகிறது.
ஒரு மலர் 8 மீட்டர் வரை மணம் பரப்பும்.
சிறியதாய் இருக்கும்போது புதர்செடி போலவும் வளர வளர மேலேறும் கொடியாகப் போகும்.
இது தன் கொக்கி போன்ற இளைய இலையைப் பயன்படுத்தி பிடிகொடுத்து வளர்கிறது.
மனோரஞ்சித மலர் இளநிலையில் பச்சையாக இருக்கும். முதிர்ந்தவுடன் மஞ்சள் நிறமாகும். இதழ்கள் சதைப்பற்றுள்ளதாக இருக்கும்.
இதன் காய் கொத்தாக பச்சை நிறத்திலும் பழம் மஞ்சள் நிறத்திலும் இருக்கும்.
ஒரே ஒரு (ஆமணக்கு விதை போன்ற) கொட்டை இருக்கும்.
# காட்டு சம்பகம்

## சிறப்பு

ஒரு பாத்திரத்தில் தண்ணீர் விட்டு இம்மலரை அதில் மிதக்க விட்டால் அந்த அறைமுழுவதும் மனோரஞ்சிதத்தின் மணம் கமழுமாம்.
எந்தப் பழத்தை நினைத்துக்கொண்டு இம்மலரை முகர்கிறோமோ அப்பழத்தின் வாசனையை இம்மலர் தருவதாக நம்பப்படுகிறது.
# பரதம்

**பரதம்** அல்லது **பாரதம்** என்னும் தலைப்பில் உள்ள கட்டுரைகள்:  
- பரத நாட்டியம்
- பரதம் (நூல்)
- பரதம் (திரைப்படம்)  
;பாரதம்:
- இந்தியா
- பாரதம் படித்தல்
- நல்லாப்பிள்ளை பாரதம்
- பாரதம் பாடிய பெருந்தேவனார்
- அரங்கநாதர் பாரதம்
# வி. ச. காண்டேகர்

**வி. ச. காண்டேகர்** அல்லது **வி. எஸ். காண்டேகர்** (*Vishnu Sakharam Khandekar*, தேவநாகரி: विष्णु सखाराम खांडेकर, சனவரி 19, 1898 – செப்டம்பர் 2, 1976) மகாராட்டிரத்தைச் சேர்ந்த புகழ்பெற்ற மராத்திய எழுத்தாளர். ஞானபீட விருது பெற்ற முதல் மராட்டிய எழுத்தாளர். இவர் எழுதிய யயாதி எனும் நூல், 1960ல் சாகித்திய அகாதமி விருது பெற்றது.
இவரது புதினங்களில் பல கா. ஸ்ரீ. ஸ்ரீ தமிழ் மொழியில் மொழிபெயர்த்துள்ளார்.
# வி. ச. காண்டேகர்

## இளமைக் காலம்

காண்டேகர் மகாராட்டிரத்தைச் சேர்ந்த சாங்க்லி என்னும் ஊரில் பிறந்தார். ஆரம்ப காலத்தில் மேடை நாடகங்களில் நடிப்பதில் ஆர்வம் காட்டினார்.
# வி. ச. காண்டேகர்

## ஆசிரியராகவும் எழுத்தாளராகவும்

1920-இல் கொங்கன் பகுதியில் அமைந்துள்ள சிந்துதுர்க் மாவட்டத்தில் பள்ளி ஆசிரியராக தனது வாழ்க்கையைத் தொடங்கினார். 1938 வரை ஆசிரியராக பணிபுரிந்தார். ஆசிரியராக இருக்கும் போதே மராத்திய இலக்கியத்தை பல்வேறு வடிவங்களுக்கு எடுத்துச் சென்றார். தனது வாழ்நாளில், இவர் 16 நாவல்களும், 6 நாடகங்களும், சுமார் 250 சிறுகதைகளும், 50 உருவகக் கதைகளும், 100 கட்டுரைகளும் மற்றும் 200-க்கும் மேற்பட்ட திறனாய்வுக் கட்டுரைகளும் எழுதியுள்ளார்.
# வி. ச. காண்டேகர்

## விருதுகள்

1941-ம் ஆண்டு சோலாப்பூரில் நடைபெற்ற மராத்தி இலக்கிய மாநாட்டில், காண்டேகர் மராத்தி சாகித்ய சம்மேளனத்தின் தலைவராக நியமிக்கப்பட்டார். 1968-ம் ஆண்டு இந்திய அரசாங்கம், இவருக்கு இலக்கியத்திறகான பத்ம பூசன் விருது வழங்கி கவுரவப்படுத்தியது. இவர் எழுதிய யயாதி எனும் நூல் 1960-இல் சாகித்திய அகாதமி விருது பெற்றது. 1998-ம், ஆண்டு இவருடைய உருவம் பதித்த அஞ்சல் தலை வெளியிடப்பட்டது.
# வி. ச. காண்டேகர்

## படைப்புகள்

காண்டேகர் தன்னுடைய *யயாதி* நாவலுக்காக மகாராட்டிர மாநில விருது (1960), சாகித்ய அகாதமி விருது (1960), மற்றும் ஞானபீட விருது (1974) என மூன்று பெரிய விருதுகளை வென்றார்.  
காண்டேகரின் பிற புதினங்கள்:
- *ஹ்ருதயாச்சி ஹக்* (हृदयाची हाक) (1930)
- *கஞ்சன் முருகா* (कांचनमृग) (1931)
- *உல்கா* (उल्का) (1934)
- *டோம் மனே* (दोन मने) (1938)
- *ஹிர்வா சஃபா* (हिरवा चाफ़ा) (1938)
- *டோன் துருவ்* (दोन धृव) (1934)
- *Rikāmā Dewhārā* (रिकामा देव्हारा) (1939)
- *Pahile Prem* (पहिले प्रेम) (1940)
- *Kraunchawadh* (क्रौंचवध) (1942)
- *Jalalelā Mohar* (जळलेला मोहर) (1947)
- *Pāndhare Dhag* (पांढरे ढग) (1949)
- *Amrutawel* (अमृतवेल)
- *Sukhāchā Shodh* (सुखाचा शोध)
- *அஷ்ரு* (अश्रू))
- *சோனேரி சுவப்னே பங்காலேலி* (सोनेरी स्वप्ने भंगलेली)
# வி. ச. காண்டேகர்

## பிற ஆக்கங்கள்

- अभिषेक(அபிஷேக்)
- अविनाश (அவினாஷ்)
- गोकर्णीची फुले (Gokarnahi Fule)
- ढगाआडचे चांदणे (Dhagaadache Chandne)
- दवबिंदू (Davbindu)
- नवी स्त्री (நவி ஸ்த்ரீ)
- प्रसाद (பிரசாத்)
- मुखवटे (முகாவடே)
- रानफुले (ரான்ஃபுலே)
- विकसन (விகாசன்)
- क्षितिजस्पर्श (Shitijsparsh)
# வி. ச. காண்டேகர்

## திரைப்படங்களும் தொலைக்காட்சித் தொடர்களும்

- *சாயா* மராத்தி (1936)
- *ஜுவாலா* மராத்தி மற்றும் இந்தி (1938)
- *தேவதா* மராத்தி (1939)
- *அம்ருத்* மராத்தி மற்றும் இந்தி (1941)
- *தர்மபத்னி* மராத்தி மற்றும் இந்தி (1941)
- *பர்தேசி* மராத்தி (1953)  
காண்டேகர், மராத்திய திரைப்படமான *லக்னா பஹாவே கரூன்* (1940) திரைப்படத்திற்கு வசனமும் திரைக்கதையும் எழுதியுள்ளார்.
# வி. ச. காண்டேகர்

## மொழிபெயர்ப்புகள்

- *யயாதி* நூல் தமிழ், ஆங்கிலம் உள்ளிட்ட பல்வேறு மொழிகளிலும் மொழிபெயர்க்கப்பட்டது.
# வி. ச. காண்டேகர்

## மொழிபெயர்ப்புகள்

### தமிழில் மொழிபெயர்க்கப்பட்ட காண்டேகரின் நூல்கள்

காண்டேகரின் பல நூல்களை தமிழில் மொழிபெயர்த்தவர் கா. ஸ்ரீ. ஸ்ரீ. காண்டேகரின் பல நூல்கள் முதன் முதலாக தமிழில் வெளியாயின பிறகே மூலமொழியில் வெளியாயின.
- யயாதி -
- அமுதக் கொடி
- அரும்பு
- ஆஸ்திகன்
- இரு துருவங்கள்
- இரு மனம்
- கூட்டுக்கு வெளியே
- சுகம் எங்கே
- புயலும் படகும்
- மனோரஞ்சிதம்
- வாயு கன்னிகை
- வி. ச.காண்டேகர் கதைகள் -1
- வி. ச.காண்டேகர் கதைகள் -2
- வி. ச.காண்டேகர் கதைகள் -3
- வி. ச.காண்டேகர் கதைகள் -4
- வெண்முகில்
- வெறும் கோயில்
# கா. ஸ்ரீ. ஸ்ரீ

**காஞ்சிபுரம் சிறீரங்காச்சாரியார் சிறிநிவாசாச்சாரியார்** அல்லது பொதுவாக **கா. ஸ்ரீ. ஸ்ரீ** (திசம்பர் 15, 1913 - சூலை 28, 1999) தமிழக எழுத்தாளரும், மொழிபெயர்ப்பாளரும் ஆவார். பிரபல மராத்திய எழுத்தாளர் காண்டேகரின் பல புதினங்களையும், சிறுகதைகளையும் தமிழில் மொழிபெயர்த்தவர்.
# கா. ஸ்ரீ. ஸ்ரீ

## வாழ்க்கைச் சுருக்கம்

கா.ஸ்ரீ.ஸ்ரீ உத்திரப் பிரதேசத்தில் பிருந்தாவனம் என்ற ஊரில் 1913 ஆம் ஆண்டில் பிறந்தார். தந்தை ஸ்ரீரங்காச்சாரியார், தாய் ருக்குமணி அம்மாள் தமிழ்நாடு, காஞ்சிபுரத்தைச் சேர்ந்தவர்கள். தந்தை இந்தி, தெலுங்கு, வங்க மொழிகள் அறிந்தவர், கா. ஸ்ரீ. ஸ்ரீ தந்தையிடம் சிறு வயதிலேயே வடமொழி காவியங்களையும், நாடகங்களையும், வைணவ நூல்களையும் பயின்று வந்தார். தந்தையார் பம்பாயில் லட்சுமி வெங்கடேசுவர அச்சகத்தில் பணியாற்றிய போது கா. ஸ்ரீ. ஸ்ரீ. வீட்டிலேயே தமிழ் படிக்கவும் எழுதவும் கற்றுக்கொண்டார். மராட்டிப் பள்ளியில் சேர்ந்து  மராட்டியும் ஆங்கிலமும் பயின்றார்.  
இள வயதிலேயே சுகவீனமுற்றதால், சென்னைக்கு வந்து தாயின் ஆதரவில் பச்சயப்பன் உயர்நிலப்பள்ளியில் சேர்ந்து படிப்பைத் தொடர்ந்தார். காஞ்சிபுரத்தில் ஒரு வேத பண்டிதரிடம் வேதக் கல்வி பயின்றார். பள்ளிப் படிப்பை முடித்தும் 1930 ஆம் ஆண்டு இலட்சுமி அம்மாள் என்ற பெண்ணைத் திருமணம் செய்துகொண்டார்.  
சென்னையில் இந்திப் பிரச்சார சபை அச்சகத்தில் பணியாற்ற ஆரம்பித்தார். சில மாதங்களில் தெலுங்கு, கன்னடம், மலையாள மொழிகளைக் கற்றுத் தேர்ந்தார். நாள் தோறும் அச்சுக் கூட வேலை முடிந்ததும், பெரம்பூரில் இந்தி வகுப்பு நடத்துவார் காண்டேகரின் பல நூல்கள் முதன் முதலாக தமிழில் வெளியான பிறகே பிற மொழிகளில் வெளியாயின.
# கா. ஸ்ரீ. ஸ்ரீ

## ஏனைய மொழிபெயர்ப்புகள்

கா.ஸ்ரீ.ஸ்ரீ. தமிழ்ப் படைப்புகளையும் மராத்தி, இந்தி மொழிகளில் மொழிப்பெயர்த்துள்ளார். ஆர். சூடாமணியின் சிறுகதையை மராத்தியில் மொழிபெயர்த்தார். மாதவையா முதல் சிதம்பர சுப்பிரமணியன் வரையில் பன்னிரண்டு எழுத்தாளர்களின் சிறந்த சிறுகதைகள், பாரதியாரின் **தராசு** ஆகியவற்றை இந்தியில் மொழிபெயர்த்தார்
# கமலா ஆரிசு

## இளமைக்காலம்

கமலா 1964 அக்டோபர் 20 இல், கலிபோர்னியா, ஓக்லாந்தில் பிறந்தார். தாயார் சியாமளா கோபாலன், ஓர் உயிரியலாளர், மார்பகப் புற்றுநோய் புரோஜெஸ்ட்டிரோன் ஏற்பி மரபணு ஆய்வில் ஈடுபட்டவர். சியாமளா 1958 இல் தனது 19-வது அகவையில் கலிபோர்னியா பல்கலைக்கழகத்தில் ஊட்டச்சத்து மற்றும் உட்சுரப்பியலில் பட்டப் படிப்புக்காக தமிழ்நாட்டில் இருந்து அமெரிக்கா வந்து, தனது முனைவர் பட்டத்தை 1964 இல் பெற்றார். கமலாவின் தந்தை டொனால்டு ஜே. ஹாரிசு யமேக்காவைச் சேர்ந்தவர். இவர் யமேக்காவில் இருந்து 1961 இல் அமெரிக்கா வந்து கலிபோஒர்னியா பல்கலைக்கழகத்தில் 1964 இல் பொருளியலில் முனைவர் பட்டம் பெற்று, இசுட்டான்போர்டு பல்கலைக்கழகத்தில் பொருளியல் பேராசிரியராகப் பணியாற்றியவர்.  
கமலா தனது தங்கை மாயாவுடன் கலிபோர்னியாவில் பெர்க்லி நகரில் வசித்து வந்தார். இவர் வசித்த மேற்கு பெர்க்லியில் உள்ள பான்குரொஃப்ட் சாலை குறிப்பிடத்தக்க அளவு கறுப்பினத்தவர்கள் வாழ்ந்துவந்த இடமாகும்.